Lok Sabha Election 2019: भतीजे अक्षय के खिलाफ चुनाव मैदान में क्यों उतरे शिवपाल यादव?  
सपा ने फिरोजाबाद से अक्षय यादव को दिया है टिकट 
रामगोपाल यादव के बेटे हैं अक्षय यादव 
शिवपाल यादव भी इसी सीट से चुनाव लड़ेंगे
लोकसभा चुनाव की तारीखें जैसे-जैसे नजदीक आ रही हैं, सियासी पारा भी चढ़ता जा रहा है. उत्तर प्रदेश की बात करें तो इस बार बसपा के साथ चुनावी अखाड़े में उतरी समाजवादी पार्टी (सपा) की राह में 'अपने' ही रोड़ा बन सकते हैं. दरअसल, सपा ने फिरोजाबाद (Firozabad Lok Sabha constituency) से रामगोपाल यादव (Ram Gopal Yadav) के बेटे अक्षय यादव (Akshay Yadav) को टिकट दिया है, लेकिन अब इस सीट से उनके चाचा शिवपाल यादव (Shivpal Singh Yadav) भी ताल ठोंकते नजर आ रहे हैं. फिरोजाबाद (Firozabad Seat) सपा की पारंपरिक सीट रही है. ऐसे में यह देखना दिलचस्प होगा कि 'चाचा-भतीजे' की लड़ाई में बाजी कौन मारता है.